Andrej Movĉan

Andrej Movĉan (; n. la , Moskvo, Sovetunio) estas rusia ekonomikisto, financisto, fakulo pri investado, ekde 2020 loĝanta en Londono, Britio. Li estas fondinto kaj dum longa tempo direktoro de la investokompanio Movchan’s Group. Li estas invitita eksperto de programo "Ekonomia politiko" de la Mockva Carnegie Centro. Li okupiĝas pri konsultado pri persona kaj korporacia investado kaj pri sendependa taksado de investaj aktivoj.

 Biografio 
Andrej Movĉan naskiĝis la  en Moskvo kaj ĝis 2020 laboris kaj loĝis tie. Somere 2020 li transloĝiĝis al Londono (Britio), kie tiutempe jam lernis lia filo. Sian transloĝiĝon li klarigis en sia blogo per deziro esti pli proksime al plejparto de siaj geamikoj kaj parencoj, inkluzive du gefilojn, pli milda klimato, pli bona atingebleco de ĉiuj lokoj en Eŭropo kaj strebo forlasi ĉiam pli preman socio-politikan atmosferon en Rusio. Li tamen promesis ofte viziti Moskvon, inkluzive por oficaj aferoj.

 1992—1993 — sekciestro en financa kompanio Alfa-Group. 
 1993 — sekciestro de la financa departemento en la grupo da kompanioj Guta.
 1994—1997 — sekciestro en la banko "Rossijskij Kredit".
 1997—2003 — plenuma direktoro de la investa kompanio "Trojka Dialog".
 2003—2009 — CEO  de "Renessans Administrado de Investoj".
 2006—2008 — CEO de la banko "Renessans Kredit".
 2009 — fondis la investan kompanion "Tretij Rim" (Tria Romo) kaj estis ĝia CEO ĝis ĝia vendo en 2013.
 ekde 2015 — gvidanto (de 2017 — invitita eksperto) de la programo "Ekonomia politiko" de la Mockva Carnegie Centro.
 2016 — fondis kaj ekgvidis grupon da kompanioj pri administrado de investoj Movchan’s Group (nun — administranta partnero).

 Edukado 
 1985—1992 — la mekaniko-matematika fakultato de la Moskva Ŝtata Universitato;
 1995—1996 — la banka kaj asekura fakultato de la Financa Akademio ĉe la Registaro de Rusio;
 2001—2003 — MBA (Magistro de Komerca Administrado) en la Lernejo de Booth de la Universitato de Ĉikago;
 Atestilo de kvalifiko "Estro de administra kompanio" de la Centra Banko de Kipro ()
 Atestilo 1.0 de la Federacia Servo pri Financaj Merkatoj de Rusio;

Membro de la honora akademia societo Beta Gamma Sigma (Usono).

 Familio 
Andrej Movĉan havas edzinon kaj kvar gefilojn. Lia edzino Olga estas kardiologo, sed nun praktikas kiel Gestalt-terapeŭto. Lia filino laboras en esplora medicina kompanio eksterlande, interalie okupiĝas pri kreado de vakcino kontraŭ KOVIM-19.

 Publikaĵoj 
Andrej Movĉan regule verkas por diversaj gazetoj kaj retejoj, kaj ĉe Fejsbuko, ĉefe pri temoj ekonomiaj kaj sociaj, foje ankaŭ politikaj, sed rigardataj de la ekonomia vidpunkto. Li kontribuas ankaŭ al kanaloj de Movchans pri financoj kaj investado en Youtube kaj Telegram. En 2019 li eldonis sian esearon forme de libro "Rusio en la epoko de postvero. Racio kontraŭ informa bruo" kaj en 2020 aperis lia libro (kunaŭtore kun Aleksej Mitrov) "Damnitaj ekonomioj" pri fiaskintaj naciaj ekonomioj.

 Libroj 
  (aro da eseoj, verkitaj en diversaj jaroj)


 Eksteraj ligiloj 
 Retejo de Movchan’s Group , 

 Referencoj 

Kategorio:Rusiaj malfikciaj verkistoj
Kategorio:Rusiaj ekonomikistoj
Kategorio:Rusiaj entreprenistoj
Kategorio:Rusiaj financistoj
Kategorio:Rusiaj publicistoj